CELEX: 62006CA0368
Language: sl
Date: 2007-12-18 00:00:00
Title: Zadeva C-368/06: Sodba Sodišča (prvi senat) z dne 18. decembra 2007 (predlog za sprejetje predhodne odločbe Tribunal administratif de Lyon – Francija) – Cedilac SA proti Ministère de l'Économie, des Finances et de l'Industrie (Šesta direktiva DDV – Pravica do odbitka – Načeli takojšnjega odbitka in davčne nevtralnosti – Prenos presežka DDV na naslednje obdobje ali vračilo – Pravilo enomesečnega odloga – Prehodne določbe – Nadaljevanje oprostitve)

23.2.2008   
            
            
               SL
            
            
               Uradni list Evropske unije
            
            
               C 51/20
            
         Sodba Sodišča (prvi senat) z dne 18. decembra 2007 (predlog za sprejetje predhodne odločbe Tribunal administratif de Lyon – Francija) – Cedilac SA proti Ministère de l'Économie, des Finances et de l'Industrie
   (Zadeva C-368/06) (1)
   
   (Šesta direktiva DDV - Pravica do odbitka - Načeli takojšnjega odbitka in davčne nevtralnosti - Prenos presežka DDV na naslednje obdobje ali vračilo - Pravilo enomesečnega odloga - Prehodne določbe - Nadaljevanje oprostitve)
   (2008/C 51/32)
   Jezik postopka: francoščina
   Predložitveno sodišče
   Tribunal administratif de Lyon
   Stranki v postopku v glavni stvari
   
      Tožeča stranka: Cedilac SA
   
      Tožena stranka: Ministère de l'Économie, des Finances et de l'Industrie
   Predmet
   Predlog za sprejetje predhodne odločbe – Tribunal administrative de Lyon – Razlaga členov 17 in 18(4) Šeste direktive Sveta 77/388/EGS z dne 17. maja 1977 o usklajevanju zakonodaje držav članic o prometnih davkih – Skupni sistem davka na dodano vrednost: enotna osnova za odmero (UL 145, str. 1) – Načini izvrševanja pravice do odbitka DDV, ki se obračuna od cene obdavčljive transakcije, kadar za dano davčno obdobje znesek dovoljenih odbitkov presega znesek dolgovanega davka – Prenos presežka na naslednje obdobje ali vračilo.
   Izrek
   Člena 17 in 18(4) Šeste direktive Sveta 77/388/EGS z dne 17. maja 1977 o usklajevanju zakonodaje držav članic o prometnih davkih – Skupni sistem davka na dodano vrednost: enotna osnova za odmero, je treba razlagati tako, da ne nasprotujeta nacionalnemu ukrepu, kot je nacionalna določba, določena z zakonom št. 93-859 z dne 22. junija 1993 o spremembi finančnega zakona za leto 1993, ki spremlja odpravo nacionalne določbe o odstopanju, ki je dovoljena na podlagi člena 28(3)(d) te direktive, če nacionalno sodišče presodi, da z uporabo pravila v tem primeru ta ukrep povzroči izginjanje učinkov te nacionalne določbe o odstopanju.
   
      (1)  UL C 281, 18.11.2006.